Policijska službenica maznula 1000 eura iz blagajne policije!

Policijska službenica maznula je tisuću eura iz blagajne Policijske uprave!

Bizaran slučaj završio je ovih dana pravomoćnom presuduom kojom je službenica (45) osuđena na šest mjeseci uvjetnog zatvora, otkriva Podravski.

Prema pravomoćnoj presudi, službenica Policijske uprave virovitičko-podravske, inače majka malodobne djece, osuđena je zbog počinjenja kaznenog djela pronevjere, i to na radnom mjestu računovodstvenog referenta, odnosno blagajnice u virovitičkoj policiji.

Policajka je, prema presudi Općinskog suda u Virovitici, od 16. do 21. svibnja prošle godine novac u iznosu od 1025 eura, koji se nalazio u glavnoj blagajni Policijske uprave u Virovitici, prisvojila te ga neovlašteno zadržala za sebe.

Kako su se obje strane u postupku odrekle prava na žalbu, presuda Općinskog suda odmah je postala pravomoćna, zaključuje Podravski. Nije poznato je li službenica vratila novac policiji.

Objava Policijska službenica maznula 1000 eura iz blagajne policije! pojavila se prvi puta na Danica.hr.