Ivana s računa tvrtke maznula 22.000 eura: “Jesam, priznajem…”

Ivana je s računa tvrtke u kojoj je bila zaposlena maznula oko 22.000 eura. Sud je presudio da novac mora vratiti s kamatama.

Prema presudi, Ivana je radila u tvrtki za knjigovodstvene usluge u Zagrebu te je otuđila spomenuti iznos. U tvrtki kažu da su analizom poslovanja “utvrdili da je zaposlenica to učinila prilikom kreiranja računa klijentima za plaćanje knjigovodstvenih usluga te prilikom kreiranja naloga za plaćanje poreza na dobit”.

“Naime, umjesto računa tvrtke u kojoj je radila, odnosno računa državnog proračuna, navodila svoj račun te na taj način nanijela štetu tvrtki u iznosu koji se potražuje tužbom”, ističu u toj tvrtki.

Uz tužbu je dostavljena i potpisana izjava iz travnja prošle godine kojom Ivana priznaje da je njezinim “postupanjem tvrtki nastupila šteta u tom iznosu te se obvezala istu namiriti”. Mora platiti i oko 600 eura parničnih troškova.

Objava Ivana s računa tvrtke maznula 22.000 eura: “Jesam, priznajem…” pojavila se prvi puta na Danica.hr.